CELEX: 62013CN0333
Language: et
Date: 2013-06-19 00:00:00
Title: Kohtuasi C-333/12: Eelotsusetaotlus, mille on esitanud Sozialgericht Leipzig (Saksamaa) 19. juunil 2013 — Elisabeta Dano, Florin Dano versus Jobcenter Leipzig

3.8.2013   
            
            
               ET
            
            
               Euroopa Liidu Teataja
            
            
               C 226/9
            
         Eelotsusetaotlus, mille on esitanud Sozialgericht Leipzig (Saksamaa) 19. juunil 2013 — Elisabeta Dano, Florin Dano versus Jobcenter Leipzig
   (Kohtuasi C-333/12)
   (2013/C 226/18)
   Kohtumenetluse keel: saksa
   
      Eelotsusetaotluse esitanud kohus
   
   Sozialgericht Leipzig
   
      Põhikohtuasja pooled
   
   
      Kaebajad: Elisabeta Dano, Florin Dano
   
      Vastustaja: Jobcenter Leipzig
   
      Eelotsuse küsimused
   
   
               1.
            
            
               Kas määruse nr 883/2004 (1) artikli 4 isikuline kohaldamisala hõlmab isikuid, kes ei soovi saada sotsiaalkindlustus- ja perehüvitisi määruse nr 883/2004 artikli 3 lõike 1 tähenduses, vaid mitteosamakselist rahalist erihüvitist määruse nr 883/2004 artikli 3 lõike 3 ja artikli 70 tähenduses?
            
         
               2.
            
            
               Kui esimesele küsimusele vastatakse jaatavalt, siis kas määruse nr 883/2004 artikkel 4 keelab liikmesriikidel täielikult või osaliselt määruse nr 883/2004 artikli 70 kohaste minimaalset toimetulekut tagavate hüvitiste põhjendamatu saamise vältimise eesmärgil nimetatud hüvitiste saajate hulgast välja arvata puudust kannatavad liidu kodanikud, kuigi asjaomane liikmesriik võimaldab neid hüvitisi oma kodanikule, kes on võrreldavas olukorras?
            
         
               3.
            
            
               Kui esimesele või teisele küsimusele tuleb vastata eitavalt, siis kas a) ELTL artikkel 18 ja/või b) ELTL artikli 20 lõike 2 teise lause punkt a koostoimes ELTL artikli 20 lõike 2 kolmanda lausega ja direktiivi 2004/38 (2) artikli 24 lõikega 2 keelab liikmesriikidel täielikult või osaliselt määruse nr 883/2004 artikli 70 kohaste minimaalset toimetulekut tagavate hüvitiste põhjendamatu saamise vältimise eesmärgil nimetatud hüvitiste saajate hulgast välja arvata puudust kannatavad liidu kodanikud, kuigi asjaomane liikmesriik võimaldab neid hüvitisi oma kodanikule, kes on võrreldavas olukorras?
            
         
               4.
            
            
               Kui eelmistele küsimustele antud vastuste põhjal on liidu kodanike osaline väljaarvamine minimaalset toimetulekut tagavate hüvitiste saajate hulgast Euroopa Liidu õigusega kooskõlas, siis kas liidu kodanikule, kes ei ole kriisiolukorras, minimaalset toimetulekut tagava mitteosamakselise hüvitise määramisel võib piirduda kodumaale pöördumiseks vajalike vahendite eraldamisega või tuleneb põhiõiguste harta artiklitest 1, 20 ja 51 kohustus maksta alalist elamist võimaldavat hüvitist?
            
         
      (1)  Euroopa Parlamendi ja nõukogu 29. aprilli 2004. aasta määrus (EÜ) nr 883/2004 sotsiaalkindlustussüsteemide koordineerimise kohta (ELT L 166, lk 1; ELT eriväljaanne 05/05, lk 72).
   
      (2)  Euroopa Parlamendi ja nõukogu 29. aprilli 2004. aasta direktiiv 2004/38/EÜ, mis käsitleb Euroopa Liidu kodanike ja nende pereliikmete õigust liikuda ja elada vabalt liikmesriikide territooriumil ning millega muudetakse määrust (EMÜ) nr 1612/68 ja tunnistatakse kehtetuks direktiivid 64/221/EMÜ, 68/360/EMÜ, 72/194/EMÜ, 73/148/EMÜ, 75/34/EMÜ, 75/35/EMÜ, 90/364/EMÜ, 90/365/EMÜ ja 93/96/EMÜ (ELT L 158, lk 77; ELT eriväljaanne 05/05, lk 46).